CELEX: 62007CA0318
Language: sl
Date: 2009-01-22 00:00:00
Title: Zadeva C-318/07: Sodba Sodišča (veliki senat) z dne 27. januarja 2009 (predlog za sprejetje predhodne odločbe Bundesfinanzhof – Nemčija) – Hein Persche proti Finanzamt Lüdenscheid (Prosti pretok kapitala – Davek na dohodek – Možnost odbitja donacij v korist subjektov, katerim je priznano, da delujejo v splošnem interesu – Omejitev možnosti odbitja na donacije v korist nacionalnih organizacij – Donacije v blagu – Direktiva 77/799/EGS – Medsebojna pomoč pristojnih organov držav članic na področju neposrednih davkov)

21.3.2009   
            
            
               SL
            
            
               Uradni list Evropske unije
            
            
               C 69/8
            
         Sodba Sodišča (veliki senat) z dne 27. januarja 2009 (predlog za sprejetje predhodne odločbe Bundesfinanzhof – Nemčija) – Hein Persche proti Finanzamt Lüdenscheid
   (Zadeva C-318/07) (1)
   
   (Prosti pretok kapitala - Davek na dohodek - Možnost odbitja donacij v korist subjektov, katerim je priznano, da delujejo v splošnem interesu - Omejitev možnosti odbitja na donacije v korist nacionalnih organizacij - Donacije v blagu - Direktiva 77/799/EGS - Medsebojna pomoč pristojnih organov držav članic na področju neposrednih davkov)
   (2009/C 69/11)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: Hein Persche
   
      Tožena stranka: Finanzamt Lüdenscheid
   Predmet
   Predlog za sprejetje predhodne odločbe – Bundesfinanzhof – Razlaga člena 5(3) ES, člena 56 ES in Direktive Sveta 77/799/EGS z dne 19. decembra 1977 o medsebojni pomoči pristojnih organov držav članic na področju neposredne obdavčitve (UL L 336, str. 15) – Nacionalni predpisi glede dodelitve finančne ugodnosti, predvidene za donacije organizacijam, ki zasledujejo cilje v splošnem interesu, pod pogojem, da ima donator sedež na nacionalnem ozemlju – Uporabnost pravil Pogodbe ES o prostem pretoku kapitala za donacije v naravi, v obliki predmetov za vsakdanjo uporabo, ki jih državljan države članice da organizacijam, ki zasledujejo cilje v splošnem interesu, ki imajo sedež v drugi državi članici.
   Izrek
   
               1.
            
            
               Če davčni zavezanec v eni državi članici zaprosi za možnost davčnega odbitja donacij v korist subjektov s sedežem v drugi državi članici, v kateri jim je priznano delovanje v splošnem interesu, se za take donacije uporabljajo določbe Pogodbe ES o prostem pretoku kapitala, čeprav gre za donacije v blagu v obliki predmetov za vsakdanjo uporabo.
            
         
               2.
            
            
               Člen 56 ES nasprotuje zakonodaji države članice, v skladu s katero se glede donacij v korist subjektov, ki delujejo v splošnem interesu, upravičenje do davčnega odbitja dodeli le v zvezi z donacijami v korist subjektov s sedežem na nacionalnem ozemlju, ne da bi imel davčni zavezanec kakršno koli možnost dokazati, da donacija v korist subjekta s sedežem v drugi državi članici izpolnjuje pogoje, ki jih navedena zakonodaja določa za dodelitev takega upravičenja.
            
         
      (1)  UL C 247, 20.10.2007.